open-index/open-wikipedia-markdown huggingface dataset:
ST extraliga 2004/2005

**ST extraliga 2004/2005** bola dvanástou sezónou hokejovej extraligy. Víťazom sa stalo družstvo HC Slovan Bratislava, ktoré porazilo vo finále družstvo HKm Zvolen 4:3 na zápasy v sérii hranej na 4. víťazné zápasy. Vypadlo družstvo Dubnice, ktoré sa síce v baráži udržalo následne ale predalo licenciu pre extraligu klubu MHC Martin.

## Konečná tabuľka základnej časti

## Play-off
### Pavúk

### Štvrťfinále

* **[[HKm Zvolen]]** - HK 32 Liptovský Mikuláš  4:1  (**4:1**, **4:1**, 3:1, 1:4, **6:2**)
* **[[HC Slovan Bratislava]]** - HK Aquacity ŠKP Poprad 4:1 (**4:3**, **5:0**, 3:4sn, 4:2, **3:2**)
* **[[Dukla Trenčín]]** – MsHK Žilina  4:1  (**2:3**, **4:3pp**, 6:1, 6:3, **7:1**)
* **[[HC Košice]]** -  HKm Nitra 4:1  (**6:3**, **3:2sn**, 2:1, 3:5, **7:4**)

### Semifinále

* **[[HKm Zvolen]]** - HC Košice   4:1  (**6:2**, **3:0**, 3:2, 2:4, **4:2**)
* **[[HC Slovan Bratislava]]** -  Dukla Trenčín 4:3  (**3:1**, **5:3**, 4:5pp, 3:5, **4:3**, 3:4, **8:2**)

### Finále

* HKm Zvolen - **[[HC Slovan Bratislava]]** 3:4  (**2:3**, **4:1**, 2:5, 0:2, **5:2**, 5:1, **1:3**)

## Baráž o extraligu
* **[[MHK Dubnica nad Váhom|HK Spartak Dubnica nad Váhom]]** (posledný z extraligy) - HC VTJ Topolčany (víťaz 1. ligy) 4:2 na zápasy (**7:1**, **2:4**, 1:2, 3:0, **8:0**, 7:1)

## Majster Slovenska 2004/2005 - [[HC Slovan Bratislava]]
* **Brankári:** Libor Barta, Roman Mega, Pavol Rybár  
* **Obrancovia:**  Branislav Fábry, Daniel Hančák, Radoslav Hecl, Ján Horáček, Rudolf Jendek, Martin Karafiát, Petr Pavlas, Karol Sloboda, Tomáš Špila, Ján Tabaček, Ľubomír Višňovský, René Vydarený, Jozef Wagenhoffer
* **Útočníci:** Igor Baček, Martin Bartek, Zdeno Cíger, Ivan Dornič, Adam Drgoň, Boris Ertel, Michal Hudec, Martin Hujsa, Branislav Jánoš, Peter Junas, Richard Kapuš, Michal Kokavec, Martin Kuľha, Michal Macho, Tomáš Němčický, Dušan Pašek, Juraj Prokop, Roman Stantien, Juraj Sýkora, Miroslav Šatan, Tibor Varga  
* **Tréneri:** Miloš Říha, Miroslav Miklošovič, Rudolf Jurčenko

Kategória:Sezóny slovenskej hokejovej ligy
Kategória:Ľadový hokej v 2004
Kategória:Ľadový hokej v 2005
Micunari Išida

** Micunari Išida ** (, * 1561 – † 6. november  1600) bol samuraj ktorý viedol Západnú armádu v bitke pri Sekigahare nasledujúcej po  období Azuči-Momojama. Bol tiež známy pod svojím dvorným titulom *Džibu Šóho* (治部少輔)

## Životopis

Narodil sa na juhu provincie Ómi (v súčasnosti je to prefektúra Šiga) ako druhý syn Masacugu Išida, ktorý bol vazalom klanu Azai. Jeho detské meno bol **Sakiči** (). Išida odišiel zo služieb klanu Azai po jeho porážke v roku 1573. Podľa legendy, predtým ako slúžil Hidejošimu Tojotomimu, bol mníchom v budhistickom chráme, no pravdivosť tejto legendy je pochybná, pretože vznikla v priebehu obdobia Edo.

Micunari stretol Hidejošiho Tojotomiho ešte v mladosti a neskoršie bol daimjóm Nagahamy. Keď Hidejoši podnikol  ťaženie na Čúgoku, Micunari pomáhal svojmu pánovi v ťažení proti hradom ako boli hrad Tottori a hrad Takamacu (v súčasnosti Okajama).

Po tom, ako sa Hidejoši chopil moci, sa Micunari stal známy ako talentovaný finančný manažér pre svoje vedomosti a zručnosti pri  výpočtoch. Od roku 1585 bol správcom Sakai spolu so svojím starším bratom Masazumim Išidom. Bol vymenovaný za jedného z piatich bugjó alebo hlavných správcov Hidejošiho vlády. Hidejoši ho urobil daimjóm Sawajamy v provincii Ómi s lénom pol milióna koku (v súčasnosti je to časť  Hikone). Hrad Sawajama bol známy ako jeden z najlepšie opevnených hradov tých čias.

Micunari bol vodca byrokratov v Hidejošiho vláde a bol známy svojou nekompromisnou povahou. Aj keď mal veľa priateľov, mal zlé vzťahy z niektorými daimjó, ktorí boli známi ako dobrí bojovníci, vrátane Hidejošiho príbuzného Masanoriho Fukušimu. Po Hidejošiho smrti sa ich konflikt ešte zhoršil. Základným bodom ich konfliktu bola otázka, či je možné sa spoľahnúť na Iejasua Tokugawu ako stúpenca  Tojotomiho vlády, ktorej nominantom bolo ešte iba dieťa Hidejori Tojotomi.

V roku 1600 bola bitka pri Sekigahare, ktorá sa odohrala ako dôsledok tohto politického konfliktu. Micunarimu sa podarilo zorganizovať armádu pod vedením Terumotoa Móri. Ale koalícia vedená Iejasuom Tokugawom bola väčšia a bitka skončila porážkou Micunariho.

Po porážke sa snažil utiecť, no bol chytený dedinčanmi. Sťali ho v Kjóte. Po poprave bola jeho hlava vystavená v Kjóte. Podľa povesti tam bola iba niekoľko dní a potom záhadne zmizla. Ďalší daimjó zo Západnej armády, ako Jukinaga Koniši a Ekei Ankokudži, boli tiež popravení.

Micunari mal so svojou manželkou troch synov (Šigeieho, Šigenariho a Sakičiho) a tri dcéry (známe je meno iba najmladšieho dievčaťa Tacuko) a ďalšie deti od svojich mileniek.

## Micunari Išida v beletrii
Pozri Ľudia z obdobia Sengoku v populárnej kultúre.

## Literatúra
* Bryant, Anthony. *Sekigahara 1600: The Final Struggle for Power*. Praeger Publishers, 2005.
* Jeremy Black (2005). *Sedemdesiat veľkých bitiek v dejinách ľudstva* Slovak edition © Vydavateľstvo SLOVART, s.r.o. 2006

## Externé odkazy
* SengokuDaimyo.com The website of Samurai Author and Historian Anthony J. Bryant
* SamuraiArchives.com 
* Ishida_Mitsunari Samurai Archives- Ishida Mitsunari 

## Zdroje

Kategória:Narodenia v 1561
Kategória:Úmrtia v 1600
Kategória:Osobnosti obdobia Sengoku
Kategória:Samuraji
Alexander Pschill

**Alexander Pschill** (* 13. jún 1970,  Viedeň) je rakúsky herec, vďaka úlohe komisára *Marca Hoffmanna* v seriáli Komisár Rex  získal popularitu i za hranicami Rakúska.

## Externé odkazy
*www.alexanderpschill.at  
*Alexander Pschill na Internet Movie Database 

Kategória:Rakúski divadelní herci
Kategória:Rakúski filmoví herci
Kategória:Rakúski televízni herci
Kategória:Osobnosti z Viedne
Nicole Scherzingerová

**Nicole Prescovia Elikolani Valiente Scherzingerová** (neprechýlene Nicole Prescovia Elikolani Valiente Scherzinger; * 29. jún 1978 Honolulu, Havaj, USA) je americká speváčka, tanečnica a líderka skupiny Pussycat Dolls.

V skupine Pussycat Dolls, s ktorou vystúpila i v televíznej show Davida Lettermana, pôsobila od roku 2003. V roku 2005 vydala so skupinou album *[[PCD]]* a po skončení turné začala natáčať aj svoju sólovú platňu, ktorá mala mať názov *Her Name Is Nicole*. Počas prípravy dosky vyšli tri single, ktoré si ale neviedli dobre, preto dokončenie odložila a začala nahrávať druhý album so skupinou.

Po rozpade skupiny sa zúčastnila desiatej série reality show *Dancing with the Stars* a súťaž vyhrala. Stala sa porotkyňou súťaže *The Sing-Off* a britskej a americkej verzie súťaže *[[X Factor]]*. V roku 2011 vydala album *[[Killer Love]]*. Z tohto albumu vyšli single ako „Poison“, „Don't Hold Your Breath“, „Right There“ a „Wet“. Druhý album *[[Big Fat Lie]]* vydala v roku 2014.

## Diskografia
### Sólové albumy
* 2011: *[[Killer Love]]*
* 2014: *[[Big Fat Lie]]*

### So skupinou [[Pussycat Dolls]]
* 2005: *[[PCD]]*
* 2008: *[[Doll Domination]]*

### Single
* 2007 „Whatever U Like“ (hosť T.I.)
* 2007 „Baby Love“ (hosť Will.i.am)
* 2007 „Supervillain“ (hosť Mad Scientist)
* 2007 „Puakenikeni“ (hosť Brick & Lace)
* 2008 „Rio“
* 2010 „Poison“
* 2011 „Don't Hold Your Breath“
* 2011 „Right There“ (hosť 50 Cent)
* 2011 „Wet“
* 2011 „Try With Me“
* 2013 „Boomerang“
* 2014 „Your Love“
* 2014 „Run“
* 2014 „On the Rocks“
* 2014 „Bang“

## Iné projekty

## Externé odkazy
* Oficiálna stránka
* Oficiálna fan stránka 

## Zdroj
* 

Kategória:Hiphopové speváčky USA
Kategória:Popové speváčky USA
Kategória:R&B speváčky USA
Kategória:Modelky USA
Kategória:Tanečníci USA
Kategória:Osobnosti USA filipínskeho pôvodu
Kategória:Osobnosti USA havajského pôvodu
Kategória:Osobnosti USA ukrajinského pôvodu
Kategória:Osobnosti z Honolulu
Jav, Prav a Nav

right|thumb|225px|Slovania vraj zobrazovali svet ako veľký dub. V jeho korune žili bohovia, okolo kmeňa ľudia a korene patrili mŕtvym.
**Jav, Prav** a **Nav** sú tri mýtické svety popísané vo Velesovej knihe, zrejme falošnom náboženskom spise dávnych Slovanov. Prav je svetom bohov, Jav je svetom ľudí a Nav je nemateriálny svet patriaci dušiam našich mŕtvych predkov. Populárne boli najmä medzi novopohanmi v Rusku.

Slovania si podľa autora/autorov Velesovej knihy predstavovali svet ako obrovský košatý dub, ktorý delili na tri časti:
* **Prav** (sila s**práv**cu, práva, nadriadenosti) je svet bohov, ktorý je pre ľudí neviditeľný a nachádza sa v košatej korune. Je to právo správcu Svaroga, boha Slnka, ktorý vládne svetu Jav i Nav. Svet bohov bol stvorený na samom počiatku bohom - otcom Rodom. Modernou paralelou k tejto koncepcii sú fyzikálne zákony, ale s jedným rozdielom. Zákon, ktorý hovorí, že kameň, keď sa vyhodí, tak spadne je nielen faktom, ale platí tiež zároveň princíp spravodlivosti, boží a právny zákon, že kameň spadne, keď je vyhodený.
* **Jav** (to, čo je z**jav**né) je ľudský hmotný svet, ktorý sa nachádza okolo kmeňa stromu.
* **Nav** (to, čo **n**ie je zj**av**né) je podzemný svet mŕtvych v koreňoch dubu. Do Navu odchádzali duše zomrelých po svojej smrti. Vládcom tu bol boh Veles.

Hviezdy, ktoré sú duše mŕtvych, ako Svarga a Irij, sú súčasťou sveta Nav.

Podobný je tiež antropogenetický princíp, ten ale hovorí, že fyzikálne zákony sú užitočné.

## Referencie


## Externé odkazy
* Ruský preklad Velesovej knihy
* Nawia-Prawia-Jawia jako mit dziejotwórczy (poľsky)
* Nawia-Prawia-Jawia - szerszy opis i źródła na stronach RKP (poľsky) 

## Zdroj
* 

Kategória:Slovanská mytológia
Crossing over

**Crossing over** alebo **crossing-over** alebo **prekríženie chromozómov** je proces výmeny genetického materiálu medzi homologickými chromozómami, ktorého výsledkom je väčšia genetická variabilita. Objaviteľom tohto procesu bol americký biológ Thomas Hunt Morgan.

## Priebeh
náhľad|vpravo|Schéma priebehu crossing-overuK tomuto procesu dochádza v pachyténnom štádiu počas profázy I. meiotického delenia. Princípom je párovanie homologických chromozómov počas I. meiotického delenia, čiže tvorba takzvaných bivalentov. Tu sa nesesterské chromatidy homologických chromozómov prekrížia a vytvárajú medzi sebou spojenia. Následne dochádza k zlomom v týchto spojeniach, ale tak, že sa vymenia zodpovedajúce si (homologické) úseky.

Miesta, kde dochádza k prekríženiu, zlomom a výmene častí chromatíd homologických chromozómov, sa nazývajú chiazmy.

Dôsledkom crossing overu je rozštiepenie spojenia susedných génov a vznik nových spojení, čiže nových kombinácii usporiadania génov. Dochádza k vzniku rekombinantných gamét (to znamená gamét s nie pôvodným genotypom rodičov; s neparentálnou kombináciu génov).

Frekvencia tohoto procesu závisí od vzdialenosti génov na chromozóme. Platí, že čím bližšie pri sebe sa gény nachádzajú, tým je ich väzba silnejšia a je menšia pravdepodobnosť ich rozdelenia medzi dva rôzne homologické chromozómy. Priebeh crossing overu na určitom mieste chromozómu vplýva obmedzujúco na možnosť vzniku ďalšieho crossing overu blízkych oblastiach. Tento opisovaný jav nazývame **[[interferencia]]**.
 
Pred koncom crossing overu nastupuje syntéza P-DNA, ktorá predstavuje 0,1% jadrovej DNA.

## Význam
Crossing over je proces s veľkým významom pre genetickú rôznorodosť, pretože vedie k vzniku buniek potomstva s iným genotypom, aký vlastnia rodičovské bunky. 

## Referencie

## Zdroj
* 

Kategória:Chromozómy
Pahárske jazyky

**Pahárske jazyky** (iné názvy: **pahárčina**, **severné indoárijské jazyky**, **severné indické jazyky**) sú severná vetva indoárijských jazykov. Patrí sem hlavne nepálčina a jej blízke dialekty v&nbsp;indických štátoch Uttarakhand a Himáčalpradéš. 

*Pahárí* doslova znamená „horský jazyk“.

Pahárske jazyky sa delia na 3 skupiny. 
* Do východnej skupiny patria nárečia nepálčiny.
* Do strednej patria jazyky uttarakhandských regiónov Kumáón a Garhvál - garhválčina, džaunsarčina a kumáónčina.  
* Západná skupina pokrýva územie Himáčalpradéša. Veľa Indov považuje túto skupinu len za variant pandžábčiny, pretože pre pandžábsky hovoriacich je zrozumiteľná.

Súčasná nepáčina je nepálskou lingua frankou, hoci nie je v&nbsp;Nepále najrozšírenejším materským jazykom. V&nbsp;Nepále je nepálčina materským jazykom indoárijskej populácie zhruba po hornú hranicu pestovania ryže okolo  Väčšina kmeňov výššie v&nbsp;horách už hovorí tibetobarmskými jazykmi, ktoré však nechali stopy aj v&nbsp;nepálčine. Naproti tomu stredo- a západopahárske jazyky sa nedostali do tak blízkeho styku s tibetobarmskými jazykmi a zachovali si čisto indoárijský charakter.

Pri sčítaní ľudu v&nbsp;Britskej Indii v&nbsp;roku 1901 sa k pahárčine hlásilo 143&nbsp;721 osôb, väčšinou vojakov britských gurkhských jednotiek. 

Kategória:Novoindoárijské jazyky
Rokkó no šúgó džútaku

náhľad|Rokko Housing
**Rokkó no šúgó džútaku** (, angl. *Rokko Housing*) je obytný súbor v meste Kóbe v Japonsku. Jeho autorom je Tadao Andó. Budova je železobetónová a má 9 poschodí určených pre málopodlažné bývanie. Výstavba prebiehala v 3 etapách prvá v 1978-1983, druhá 1985-1993 a tretia 1991-1998.

Budova je umiestnená na 60° stúpajúcom teréne južnej orientácie. Boli prekonané zložité terénne obmedzenia a využilo sa prírodné prostredie a výškové rozdiely.

## Koncept a princípy
Cieľom budovy je spätosť s prírodou, nový spôsob kolektívneho bývania. Vzťah medzi verejným a súkromným riešil koncept chodbových priestorov s verejnými terasami. Obytné jednotky boli individuálne: izby lícujúce zeleň stúpajúceho svahu, izby zachytávajúce svetlo vnútorných nádvorí a izby smerom k oblohe. Úsilím konceptu riešenia budovy bolo slúžiť obyvateľom.

Využily sa prírodné terénne danosti na rozdiel od bežného zarovnania terénu alebo stavania na pilótach. Demonštrovala sa tak spätosť stavby s prírodou a dosiahla rôznorodosť architektonickej formy. Verejné terasy rozdeľujú časti stavby pozdĺž terénu a podporujú tak sociálnú interakciu (stretávanie obyvateľov).

## Prefabrikacia
V III. etape bytového komplexu Rokko (1991) pribudol nový element - prefabrikácia Znížili sa tak náklady na bývanie.

Kategória:Stavby v Japonsku 
Kategória:Kóbe
Kui (jazyk)

**Kui** (iné názvy: **kandh, khondo, kanda, kódu, kodulu, kúinga, kuy**) je drávidský jazyk, ktorým hovorí asi 765 000 ľudí v indickom štáte Urísa. Píše sa rovnakým písmom ako používa uríjčina.

## Zdroje


Kategória:Drávidské jazyky
Telugčina

thumb|Rozšírenie telugčiny v Indii

**Telugčina** (తెలుగు, *telugu*) je drávidský jazyk, používaný v indickom štáte Ándhrapradéš, kde je úradným jazykom. Počet hovoriacich sa odhaduje na 70 miliónov, čo robí z telugčiny (popri tamilčine s cca 75 miliónmi hovoriacich) najpoužívanejší zo všetkých drávidských jazykov a tretí (po hindčine a bengálčine) najpoužívanejší jazyk Indie. Uvádza sa, že telugčina bola najviac zo všetkých drávidských jazykov vystavená vplyvu (indoeurópskeho) sanskritu.

Drávidské jazyky sú aglutinačné, to znamená, že ku slovnému kmeňu sa dá pripojiť celý reťazec prípon, z ktorých každá má svoju funkciu (okrem čísla a pádu to môžu byť aj rôzne určenia miesta a času, v iných jazykoch vyjadrované predložkami).

## Písmo

Telugčina používa telugské písmo, ktoré sa ako väčšina indických písiem vyvinulo z písma bráhmí a zdieľa preto s ostatnými indickými písmami základné vlastnosti. Znaky pre spoluhlásky automaticky obsahujú samohlásku *a*. Diakritickými znamienkami je možné túto samohlásku nahradiť inou, prípadne vyznačiť, že ide o samotnú spoluhlásku bez samohlásky. Telugské písmo je veľmi podobné kannadskému písmu a až niekoľko málo výnimiek sú obe písma navzájom čitateľné. Na rozdiel od tamilského písma si telugské písmo uchováva zvláštne znaky pre aspirované hlásky, ktoré drávidské jazyky pôvodne neodlišovali, ale objavujú sa vo výpožičkách zo sanskritu.

### Samohlásky

### Spoluhlásky

### Číslovky

## Gramatika
### Podstatná mená
Podobne ako iné aglutinačné jazyky telugčina disponuje bohatým systémom viac ako 20 pádov, ktoré sa dajú v rade prípadov chápať ako predložky pripojené ku slovu vo forme prípon. V tabuľke sú pádové koncovky predvedené na príklade osobného mena Ráma:

### Zámená

Telugčina patrí do neveľkej skupiny jazykov, ktoré rozlišujú tzv. inkluzívny a exkluzívny variant zámena *my* (*ja+ty (+oni)* verzus *ja+oni* (bez teba)). Osobné zámena v 2. a 3. osobe okrem toho rozlišujú obyčajný a zdvorilostný tvar. (Nejde len o obdobu slovenského vykania – aj o 3. osobe môžeme hovoriť s úctou a použiť zdvorilostnú verziu zámena *on*.)

### Číslovky

## Zdroje

* Govindarajulu: *Learn Telugu in a Month*. Readwell Publications, Naí Dillí, 1997. ISBN 81-87782-08-0

Kategória:Drávidské jazyky
Bengt Warne

**Bengt Warne** (* 21. január 1929, Göteborg, Švédsko – † 2006, Štokholm, Švédsko) bol architekt a výskumník. Venoval sa navrhovaniu a stavaniu domov, ktoré poskytovali ľuďom život v harmónii s prírodou.

Vyštudoval Kráľovskú Technickú Akadémiu v Štokholme. Medzi jeho významné realizácie patria Nature House v Saltsjöbaden, Švédsko (1974); rodinné domy v Indii (1986), Eko domy v Nemecku (1986), Stendsund – budova pre vodné spoločenstvá v Trose, Švédsko (1988); Eko domy v Štokholme, Švédsko(1994). Medzi jeho najvýznamnejšie architektonické diela patria Lilyn vodný dom a Nature House.

## Lilyn vodný dom
Lilyn vodný dom bol postavený v rokoch 19621964 v Uttrane, Švédsku. Charakteristický je svojimi terasami a prefabrikovanými dielmi vyrobenými v lodenici. Má 250 m2, štyri spálne. Lilyn dom bol v mnohých smeroch experimentom. Pôvodný projekt bol určený pre bývanie vyššieho štandardu, no neskôr už v menšej verzii začala jeho masová výstavba z prefabrikovaných dielov. Strešné zasklené roviny merajú 8 x 4 metra a sú hermeticky uzavreté trojitým zasklením. Ťažký strešný plášť možno otvoriť a zavrieť niekoľkokrát ročne, podľa potrieb obyvateľov. Takýto druh strešného plášťa nebol nikde predtým použitý. Celý strešný systém riadia štyri hydraulické zdviháky. Pôdorys domu je koncipovaný ako antické átrium, so všetkými spálňami a obytnými miestnosťami obklopujúcimi centrálne štvorcové nádvorie s bazénom predstavujúcim srdce domu.

## Nature House

Nature House bol prvým eko domom postavený v Štokholme v rokoch 19741976. Jadro domu určené na bývanie je obklopené škrupinou zo skla. V medzipriestore sa nachádza zeleň. Využíva všetky možné prirodné danosti okolia. Živly ako zem, voda, vzduch a oheň sú použité v koncepte domu. Bol navrhnutý pre rodinné bývanie, ale postupne sa stal centrom pre výskum, vývoj a reálnu ukážku stavby v duchu prírodnej architektúry. Tomuto účelu slúžil až do roku 1981. Dom bol postavený z prírodných materiálov – dreva, hliny a spôsobom, ktorý rešpektuje prirodzené deje v okolitej prírode a nenarušuje ich. Navyše je celý dom poprepletaný sústavou živých rastlín, ktoré slúžia ako prirodzený vzduchový filter, čistia a obohacujú vzduch v celom dome. Dom je postavený v miernom terénnom svahu. Dažďová voda je zhromažďovaná v zásobníku a používaná na kúpanie, umývanie riadov, pranie a následne znovu využitá na zavlažovanie v záhrade. Vysoko-efektívne kachle slúžia na výhrev domu v extrémnych zimách, taktiež slnečné lúče ohrievajú vzduch a zvyškové teplo z domu je ukladané do skalného podložia pod domom. Dom má zároveň slnečné kolektory. Hlavnou ideou architekta bolo vrátiť prírode to, čo z nej bolo odobrané.

## Externé odkazy
* Nature House  
* Water Lily House  

Kategória:Narodenia v 1929
Kategória:Švédski architekti
Kategória:Osobnosti z Göteborgu
Kolámí

**Kolámí** je drávidský jazyk, ktorým hovorí asi 200 000 ľudí v indickom štáte Ándhrapradéš a Maháraštra. Píše sa písmom dévanágarí.

## Zdroje


Kategória:Drávidské jazyky
Ásamčina

**Ásamčina** alebo **ásámčina** (po ásamsky অসমীয়া - transliterácia: *Ôxômiya*) je jazyk patriaci do indoiránskej skupiny indoeurópskej jazykovej rodiny. Radí sa medzi 17 indických úradných jazykov. Týmto jazykom hovorí okolo 17 miliónov ľudí hlavne v Indii a Bangladéši.

## Zdroje


Kategória:Novoindoárijské jazyky
Bengálsko-ásamské jazyky

**Bengálsko-ásamské jazyky** alebo **bengálsko-ásámske jazyky** patria do východnej skupiny indoiránskych jazykov z indoeurópskej jazykovej rodiny. Hovorí sa nimi v Indii, Bangladéši, Barme a Nepále.

## Zoznam moderných bengálsko-ásámskych jazykov
* ásamčina asm
* bengálčina ben
* bišnupríja manipurí bpy 
* čakma ccp
* čitágáončina ctg (niekedy považovaná za dialekt bengálčiny)
* "hajong" haj
* "halbi" hlb 
* "kharia thar" ksy
* "kayort" kyv
* "kurmukar" kfv
* "lodhi" lbm
* "mal paharia" mkb
* "mirgan" zrg
* "nahari" nhh
* "rajbanshi" rjs
* rangpurčina rkt
* "rohingya" rhg
* sylhetčina syl
* "tangchangya" tnv

Názvy jazykov v úvodzovkách sú uvedené v angličtine. 

Kategória:Novoindoárijské jazyky
Stredné indoárijské jazyky

**Stredné indoárijské jazyky** môže byť zoskupenie indoáriských jazykov:
*z časového hľadiska, synonymum: prákrity, pozri Stredné indoárijské jazyky (časovo)
*z geografického hľadiska, pozri stredné indoárijské jazyky (geograficky)
Anatoxín

**Anatoxín** alebo **toxoid** je toxín bakteriálneho pôvodu (väčšinou exotoxín) zbavený tepelne alebo chemicky svojej toxickosti pri zachovaní antigenicity. Keďže podanie anatoxínu vyvoláva imunitnú odpoveď, anatoxíny sa využívajú na *prípravu očkovacích látok*, najčastejšie proti diftérii, *botulizmu* a tetanu.

Kategória:Imunológia
Kategória:Toxíny
Pandžábčina

thumb|right|Pandžábčina v gurmukhí a šahmukhí.
**Pandžábčina** (**ਪੰਜਾਬੀ** v gurmukhí, **پنجابی** v šahmukhí), je indoeurópsky jazyk patriaci do podskupiny indoiránskych jazykov do indoárijskej jazykovej rodiny. Niektoré zdroje rozdeľujú jazyk na dva alebo tri, napríklad Ethnologue rozlišuje namiesto pandžábčiny nasledujúce jazyky, ktoré dokonca ani nepatria do jedného zoskupenia jazykov: 
* **západná pandžábčina** (v Pakistane) a **mírpurská pandžábčina** (v Indii) - obidva patria do tzv. severozápadných indoárijských jazykov 
* **východná pandžábčina** (v Indii) - patrí do (geograficky) stredných indoárijských jazykov

Pandžábčinou (všetkými troma jazykmi v delení podľa Ethnologue) hovorí asi 100 miliónov ľudí hlavne v historickej oblasti Pandžábu nachádzajúcej sa na severe Indie a v Pakistane. Pandžábčina sa vyvinula z dialektu sanskritu prákritu, podobne ako hindčina, ale na rozdiel od nej obsahuje viac archaizmov a nepravidelností. Na písanie pandžábčiny sa používa predovšetkým písmo gurmukhí (*z úst zasvätencov*), ktoré je veľmi blízko spojené sp sikhizmom.

V Pakistane, kde pandžábčina nie je úradným jazykom, sa obvykle zapisuje písmom šahmukhí, čo je variant perzskej úpravy arabského písma používaný aj na zápis urdčiny.

V súčasnosti sa po pandžábsky hovorí vo všetkých moderných spoločnostiach Indie (vrátane severu) a mimo indického subkontinentu sa pandžábčina používa vo vnútri veľkých sikhských spoločenstiev v Malajzii, Singapure, Indonézii, Austrálii, na Novom Zélande, v Kanade, USA, Mexiku, Čile, Argentíne, Anglicku, Poľsku, Španielsku, Francúzsku, Nemecku, Holandsku a Švajčiarsku.

Kategória:Novoindoárijské jazyky
Staré indoárijské jazyky

**Staré indoárijské jazyky** (iné názvy pozri nižšie) je skupina indárijských jazykov, ktorej hlavným predstaviteľom je sanskrit. Časovo nasledovala po praindoárijčine (praindičtine) a predchádzala stredným indoárijským jazykom (i keď sanskrit má presah do oveľa neskorších období).

## Názvy
Slovenské názvy tejto skupiny jazykov sú: **staré indoárijské jazyky**, **staroindoárijské jazyky**, **staré indoárske jazyky**, **staroindoárske jazyky**, **staré indické jazyky**, **staroindické jazyky**. Najmä v prípade vymedzenia obmedzeného na sanskrit sú názvy aj: **stará indoárijčina** (**starý indoárijský jazyk**), **staroindoárijčina** (**staroindoárijský jazyk**), **stará indičtina** (**starý indický jazyk**), **staroindičtina** (**staroindický jazyk**).

## Delenie
Staré indoárijské jazyky zahŕňajú tieto jazyky:
*? sindo-maiótsky jazyk - Toto je hypotetický reliktový jazyk rekonštruovaný na základe početných miestnych mien na brehoch Azovského mora a priľahlého čiernomorského pobrežia Krymu a Tamanského polostrova.
* mitannská árijčina/mitanni-árijský jazyk - Nepriamo doložený na území ríše Mitanni v 2. tisícročí. Keďže obyvatelia ríše hovorili prevažne neindoeurópskou hurritčinou, nie je isté, akú rolu v ríši mitannská árijčina zohrávala. 
* sanskrit (vrátane védčiny a epického sanskritu) - Pozri samostatný článok. 

Keďže sindo-maiótsky jazyk a mitannská árijčina sú sčasti neisté položky, pojem staré indoárijské jazyky je v literatúre často zredukovaný na sanskrit (resp. stotožnený so sanskritom).

## Referencie

Kategória:Indoárijské jazyky
Kónkánčina

**Kónkánčina** môže byť:
*v najširšom zmysle: kónkánske jazyky
*v širokom zmysle: makrojazyk (gojská kónkánčina + kónkánčina v užšom zmysle), pozri kónkánčina (makrojazyk)
*v užšom zmysle:
**kónkáčina v užšom zmysle
**gojská kónkáčina (goaská kónkánčina)
Demokraticko-republikánska strana (USA)

thumb|right|Thomas Jefferson 3. prezident USA, zakladateľ strany
**Democratic-Republican Party**, slovensky **Demokraticko-republikánska strana**, alebo **Demokratickí republikáni**, **Staro-republikáni**, **demokrati-republikáni**, **Jeffersonovi demokrati** či proste **Republikáni** bola jedna z najvýznamnejších politických strán USA, ktorá sa sformovala skoro po ich vzniku. Strana sa zoskupila okolo osoby Thomasa Jeffersona a bola predchodkyňa dnešnej Demokratickej strany USA. Strana nemala ustálené a oficiálne označenie a fungovala pomerne neformálne, pretože systém strán v tej dobe iba práve vznikal. Nemá nič spoločného s dnešnou Republikánskou stranou, ktorá bola založená až v roku 1854.

Bola to liberálna strana, ktorá presadzovala názor, že lepšie sa dá vládnuť ľudom, ktorí slobodne uvažujú, rozmýšľajú a jednajú, než ľudom, ktorí sú viacej pod dozorom štátu. Stavala sa proti prílišnej centralizácii USA. Strana taktiež presadzovala volebné právo pre všetkých, bez ohľadu na ich majetok (na rozdiel od strany federalistov). Demokratickí republikáni taktiež odmietali to, aby štát finančne podporoval vybrané skupiny obyvateľov, na úkor iných. Názorovo stáli Demokratickí republikáni proti federalistom.

## Pozri aj
* Federalistická strana

## Externé odkazy
* A New Nation Votes: American Election Returns 1787-1825 

## Zdroj
* 

Kategória:Dejiny USA
Kategória:Politické strany v USA
Ústava Slovenskej republiky (1939)

**Ústava Slovenskej republiky**, prijatá **ústavným zákonom čís. 185/1939 Sl. z. zo dňa 21. júla 1939 o ústave Slovenskej republiky**, bola ústava 1. Slovenskej republiky prijatá Slovenským snemom 21. júla 1939, vyhlásená a účinná od 31. júla 1939. Ústava uzákonila nový oficiálny názov štátu („Slovenská republika“) namiesto od 14. marca 1939 používaného názvu „Slovenský štát“.

Po Mníchovskej dohode bol prijatý ústavný zákon 299/1938 o autonómii Slovenskej krajiny. 14. marca 1939 prijal Snem Slovenskej krajiny zákon o samostatnom Slovenskom štáte 1/1939 a 21. júla 1939 bola prijatá ústava Slovenskej republiky ako ústavný zákon 185/1939. Obsahovala 13 hláv a 103 paragrafov, bol v nej zakotvený vodcovský princíp, vedúca úloha HSĽS, štátnymi orgánmi boli prezident, vláda a snem Slovenskej republiky, povinnosti jednotlivca boli na úkor jeho práv a slobôd.

## Poznámka
Uznaním neplatnosti Mníchovskej dohody *ab initio* (tzn. od samého začiatku) zo strany jej signatárov (t. j. Francúzskym národným výborom *de iure* 29. septembra 1942, vládou Spojeného kráľovstva *de facto* 5. augusta 1942, vládou Talianskej republiky *de iure* 26. septembra 1944, vládou Nemeckej demokratickej republiky *de facto* 23. júla 1950 a *de iure* 17. marca 1967 a napokon vládou Spolkovej republiky Nemecko v plnom rozsahu *de iure* 11. decembra 1973) boli všetky právne akty prijaté po prijatí Mníchovskej dohody uznané za *de iure* neplatné *ab initio*, t. j. vrátane Ústavy Slovenskej republiky z 21. júla 1939, ako aj zákona č. 1/1939 Sl. z. zo dňa 14. marca 1939 o samostatnom Slovenskom štáte, na základe ktorého vznikol Slovenský štát. Tento právny stav trvá do súčasnosti; súčasná Slovenská republika nie je právnym ani ideologickým nástupcom Slovenskej republiky rokov 19391945.

## Referencie

## Použitá literatúra
* 

## Externé odkazy
* Text ústavy prvej Slovenskej republiky na stránke Ústavu pamäti národa

Kategória:Politika v Slovenskej republike 1939 – 1945
Kategória:Ústavy na Slovensku
Mongolské jazyky

::*Výraz mongolské jazyky v užšom zmysle označuje modernú mongolčinu (centrálnu a vnútornú), pozri [[mongolčina]].*

**Mongolské jazyky** sú jazyky, ktoré sa používajú v Strednej Ázii. Niekedy sa spolu s turkickými jazykmi a tunguzskými jazykmi zaraďujú medzi altajské jazyky. Najrozšírenejším mongolským jazykom je mongolčina.

## Systém
### Podľa Ethnologue 2009
* západné mongolské jazyky:
** mogolčina
* východné mongolské jazyky:
** dagurčina
** monguorské jazyky:
*** tungsiangčina (=santa)
*** monguorčina
*** paoančina (=baoaňčina)
*** kchangťia - nedávno objavený jazyk
*** východná jugurčina (=šira jögur)
** ojratsko-chalchské jazyky:
*** chalchsko-buriatske jazyky:
**** buriatske jazyky (buriatčina):
***** čínska buriatčina
***** mongolská buriatčina
***** ruská buriatčina
**** **vlastné mongolské jazyky** (mongolčina):
***** chalchská mongolčina (=centrálna mongolčina, chalchčina) - vrátane dialektu dariganga (=južná chalchčina)
***** periférna mongolčina (=vnútorná mongolčina) - vrátane dialektu ordos
*** ojratsko-kalmycko-darchatské jazyky:
**** darchatčina
**** kalmyčtina-ojratčina

### Podľa Starostin et al. 2003
* pramongolčina (= stará mongolčina; do 10. stor. po Kr.)
* dagurčina
* (-):
** (-):
*** chalchčina (mongolčina)
*** kalmyčtina
** (-):
*** tungsiangčina
*** monguorčina
*** paoančina (=baoaňčina)
* (-):
** východná jugurčina
** stredná mongolčina (do 1300 po Kr.)

### Podľa Doerfer 1964 (geografické členenie)
Pôvodné delenie obsahuje skôr dialekty než jazyky, preto je tu delenie upravené tak, že sú dialekty zoskupené do jazykov známych z iných delení, napríklad namiesto 5 chalchských dialektov z pôvodného delenia je tu uvedené len "chalchská mongolčina". 

* pramongolčina
* západné mongolské jazyky:
** juhozápadné mongolské jazyky:
*** mogolčina
** kalmycké jazyky:
*** kalmyčtina - v Rusku
** ojratské jazyky:
*** ojratčina - inde ako v Rusku
* východomongolské jazyky:
** juhomongolské jazyky (juhovýchodné mongolské jazyky):
*** periférna mongolčina - vrátane dialektu ordos
** centrálne mongolské jazyky:
*** chalchská mongolčina - vrátane dialektu dariganga
*** darchatčina
** severomongolské jazyky:
*** buriatčina
* severovýchodné mongolské jazyky:
** monguorské jazyky:
*** monguorčina
*** tungsiangčina
*** východná jugurčina
** dagurské jazyky:
*** dagurčina

Koncom 80. rokov 20. storočia bol spracovaný jazyk chamniganská mongolčina (kamniganská mongolčina), ktorý patrí niekde medzi (historickú) strednú mongolčinu a moderné jazyky dagurčina a buriatčina, najviac patrí asi k buriatčine (severomongolské jazyky). Jeho hovoriaci sa v Číne oficiálne považujú za Evenkov a chamniganské evenské nárečie všetci aj paralelne ovládajú.

## Zdroje
* http://multitree.linguistlist.org/codes/mong 
* http://www.ethnologue.com/15/show_family.asp?subid=90481
* https://www.phil.muni.cz/jazyk/files/ALTAJklasifikace.pdf
* http://www.phil.muni.cz/linguistica/art/blazek/bla-004.pdf
* http://linguistlist.org/issues/16/16-604.html
* Janhunen, J.: The Mongolic languages, 2003
*
Mongolčina

right|thumb|Mapa rozšírenia mongolčiny

**Mongolčina** alebo **vlastná mongolčina** (ak sa považuje za viacero jazykov) **vlastné mongolské jazyky/mongolský makrojazyk** je najvýznamnejší jazyk (resp. skupina jazykov či makrojazyk) zo skupiny mongolských jazykov a hlavný jazyk v Mongolsku. 

Ethnologue 2009 hovorí o vlastných mongolských jazykoch resp. mongolskom makrojazyku a rozlišuje dva jazyky:
* chalchská mongolčina/chalšská mongolčina (=centrálna mongolčina, chalchčina/chalština, chalcha, chalcha-mongolčina, chalchské nárečie/nárečia) - vrátane dialektu dariganga (=južná chalchčina)
* periférna mongolčina (=vnútorná mongolčina) - vrátane nárečia ordos

Mongolčinou (chalchskou aj periférnou) hovorí asi 6 miliónov ľudí v Mongolsku, v priľahlých oblastiach Ruska a Číny (v autonómnej oblasti Vnútorné Mongolsko). Za spisovný variant jazyka sa v Mongolsku považuje najrozšírenejšie nárečie chalchčina. Mongolčina sa píše v Mongolsku a Rusku cyrilikou, v Číne tradičným mongolským písmom.

Kategória:Mongolské jazyky
Buriatčina

**Buriatčina** (po buriatsky *буряад хэлэн*) alebo **buriatska mongolčina** alebo **buriatske jazyky** (ak je považovaná za skupinu viacerých jazykov) je mongolský jazyk resp. skupina mongolských jazykov, ktorým/-ou hovorí asi 500 000 Buriatov v Rusku, Mongolsku a Číne. 

Má tri hlavné varianty (ktoré napríklad stránky Ethnologue považujú za samostatné jazyky) - čínsky, ruský a mongolský. Len ruská buriatčina má aj písanú podobu a píše sa cyrilikou.

## Zdroje


Kategória:Mongolské jazyky
Texas hold ’em

náhľad|Texas hold 'em sa hrá s francúzskymi kartami

** Texas hold 'em** je hazardná hra pre 2 až 10 hráčov, ktorá je variáciou pokru. Pravidlá sú ako pri normálnom pokri, len s tým rozdielom, že v Texas hold 'em dostane každý hráč 2 svoje karty a počas hry sa na stôl dostáva 5 spoločných kariet.

V tomto type pokru sú dokopy 4 stávkové kolá: *Preflop*, *Flop*, *Turn*, *River*. Každý hráč má pri každom stávkovom kole štyri možnosti a to: *Fold* (položiť), *Check* (pokračovať), *Call* (dorovnať) a *Raise* (prihodiť).

## Verzie Texas hold 'em
Texas hold 'em sa hrá v troch verziách:
* Limit Texas hold 'em  (nazývaný tiež fixed limit) – hráč môže staviť len pevne danú sumu podľa nastaveného limitu. Pri stávkovaní pred flopom a na flope môžu hráči staviť, prípadne zvýšť o sumu rovnú veľkému blindu. Počas jedného kola stávkovania je možné staviť a zvýšiť spolu maximálne 4-krát. Na turne a na riveri sa výška stávky zdvojnásobuje na dvojnásobok veľkého blindu.
* Pot limit Texas hold 'em – hráč, ktorý je na rade môže staviť ľubovoľnú sumu, no len do výšky potu.
* No limit Texas hold 'em – v každom okamihu hry môže hráč, ktorý je na rade, staviť ľubovoľnú sumu až do maxima celého svojho stacku.

## Vysvetlivky
* **Fold** – hráč skladá karty
* **Check** – hráč nerobí nič a nasleduje ďalší hráč
* **Call** – hráč dorovnáva stávku
* **Raise** – hráč navyšuje
* **Re-Raise** – je vlastne raise, ale je to navyšovanie už predtým zvýšenej stávky
* **Pot** – je možná výhra po sčítaní všetkých stávok
* **Pre-Flop** – je 1. stávkové kolo, ešte pred vyložením prvých spoločných kariet
* **Flop** – prichádzajú na stôl 3 karty a začína sa 2. stávkové kolo
* **Turn** – na stôl ide 4 karta, začína sa 3. stávkové kolo
* **River** – posledná, piata karta, začína sa 4. stávkové kolo
* **Big Blind (BB)** – je veľká povinná stávka "naslepo"
* **Small Blind (SB)** – je polovica BB, tiež "naslepo"
* **Dealer (D)** – je naposledy idúci hráč od vyloženia flopu. V Pre-Flop ide posledný BB.

## Výherné kombinácie
Kombinácie sú písané zostupne:
* **Royal Flush**: postupka kariet 10 J Q K A v *tej istej farbe*
* **Straight Flush**: akákoľvek postupka 5 kariet *rovnakej farby*, napr.: A 2 3 4 5 (samozrejme sem nepatrí postupka royal flush)
* **Four of a Kind**: štvorica kariet, napr. A A A A, 2 2 2 2 a pod.
* **Full House**: dvojica a trojica, napr. A A 5 5 5, K K J J J a pod.
* **Flush**: 5 kariet toho istého znaku napr. A 5 6 7 10 pikové, 6 7 2 3 J srdcové a pod.
* **Straight**: "špinavá" postupka, napr.: A (pika) 2 (srdce) 3 (káro) 4 (srdce) 5 (pika)
* **Three of a Kind**: trojica kariet, napr.: A A A, K K K, 2 2 2 a pod.
* **Two pairs**: dve dvojice, napr.: A A 10 10, 4 4 5 5 a pod.
* **One Pair**: jeden pár, napr. 2 2, 5 5, K K a pod.
* **High card**: alebo aj tzv. **Kicker** je karta, ktorá rozhoduje o víťazovi pri rovnakej kombinácií. Pokiaľ majú hráči úplne rovnaké kombinácie aj s kickermi, tak sa Pot delí.

## Referencie
* Pravidlá Texas Holdem Pokru  PokerSpravy.eu
* Pravidlá Texas Holdem Pokerman.sk

Kategória:Poker
Kategória:Kartové hry
Kategória:Hazardné hry
Kirgizština

**Kirgizština** (-kodifikovaný tvar) alebo zriedkavo **kyrgyzština** (v latinke *kyrgyzcha*, *kyrgyz tili*, v cyrilike *кыргызча*, *кыргыз тили*, v arabskom písme *قىرعىز تىلى*, *قىرعىزچا*) je úradný jazyk Kirgizska. Je to turkický jazyk kypčackej vetvy, blízko príbuzný kazaštine a karakalpačtine. Po kirgizsky hovorí asi 3 až 5 miliónov ľudí v Kirgizsku, Číne, Afganistane, Tadžikistane a v ďalších krajinách.

## Písmo

Kirgizština sa do roku 1928 písala upravenou verziou perzsko-arabského písma. Upravenou latinkou sa písala od roku 1928 do roku 1940, kedy bola z politických dôvodov povinne zavedená cyrilika pre všetky jazyky na území bývalého Sovietskeho zväzu (cieľom vládcov Sovietskeho zväzu bolo čo najviac obmedziť kontakty medzi turkickými národmi žijúcimi v južných republikách s tými, ktoré žili za hranicami ZSSR a zároveň tak obmedziť vplyv islamu v týchto republikách). Po nezávislosti Kirgizska v roku 1991 boli snahy opäť používať latinku, kvôli veľmi silnej rusifikácii, početným rusky hovoriacim komunitám a z politických dôvodov (dobré vzťahy s Ruskom) sa tieto snahy nerealizovali. Cyrilika sa preto oficiálne používa v Kirgizsku a v bývalých krajinách ZSSR, zatiaľ čo v Číne sa používaarabské písmo.

* Písmeno К  sa mení na  ak sa pred ním alebo za ním nachádzajú zadné samohlásky (*а*, *о*, *у*, *ы*). 
* Písmeno Г  sa mení na  ak sa pred ním alebo za ním nachádzajú zadné samohlásky (*а*, *о*, *у*, *ы*).

## Vzorový text

Článok 1 Všeobecnej deklarácie ľudských práv v kirgizštine 

## Pozri aj
* Turkické jazyky

## Zdroje

* Kirgizština na Ethnologue.

Kategória:Kirgizsko
Kategória:Turkické jazyky
Kategória:Jazyky v Kirgizsku
Kategória:Jazyky v Sovietskom zväze
Volkswagen Up!

**Volkswagen Up!** je najmenší model automobilky Volkswagen, ktorý bol predstavený ako prototyp na Franktfurtskom autosalóne v roku 2007. 

V roku 2009 sa rozhodlo o výrobe automobilu, ktorý od roku 2011 nahradí Volkswagen Lupo a zaradí sa tak do ponuky výrobcu. Up! je vyrábaný v Bratislavskom závode Volkswagenu spolu so súrodencami z rodiny Volkswagen, Seatom Mii a Škodou CitiGo. 

Ponuka motorov má tri varianty. Trojvalcový benzínový motor s objemom 999 cm³ a výkonom 44 a 55 kW, ďalej tento agregát spaľujúci CNG - 50kW alebo najnovší model E-Up na elektrický pohon - 60/40 kW. Kombinovaná spotreba vo verzii BlueMotion vrátane štart/stop systému dosahuje hodnoty 4,2 litra na sto kilometrov a v prípade výkonnejšieho agregátu 4,3 litra a dojazd 150km pri elektrickom pohone. Disponuje úložným priestorom 251 litrov.

## Pozri aj
* Volkswagen Slovakia

## Iné projekty

## Externé odkazy
* oficiálne stránky (po nemecky)

Kategória:Automobily Volkswagen
Kategória:Miniautomobily
Maori

**Maori** môže byť:
* Maoriovia
* maorijčina
* loď:
** parník britskej spoločnosti Shaw, Savill & Albion Steamship Company, v prevádzke v rokoch 18931909, pozri ''Maori'' (parník)
** krížnik Royal Navy triedy Tribal, v službe v rokoch 19091915, pozri HMS ''Maori'' (1909)
** krížnik Royal Navy triedy Tribal, v službe v rokoch 19391942, pozri HMS ''Maori'' (1936)

## Pozri aj
* Mauri
Ilija Sivonjić

**Ilija Sivonjić** (* 13. január 1987, Zubovići, Bosna a Hercegovina) je chorvátsky futbalista, aktuálne hráč NK Hrvatski Dragovoljac. Pôsobí na pozícii útočníka.

## Kariéra
Sivonjić bol v rokoch 2004 až 2007 hráčom NK Kamen Ingrad, kde v 49 zápasoch strelil 9 gólov. Od roku 2007 do konca roka 2008 obliekal dres NK Inter Zaprešić, za ktorý odohral 38 zápasov a dal 12 gólov.

4. januára 2009 podpísal päť a pol ročnú zmluvu s NK Dinamo Záhreb.

Dňa 24. októbra 2009 počas zápasu chorvátskej ligy proti HNK Cibalija takmer z bránkovej čiary odkopol loptu, keď chcel streliť gól.

## Referencie

Kategória:Chorvátski futbalisti
Kategória:Hráči NK Kamen Ingrad
Kategória:Hráči NK Inter Zaprešić
Kategória:Hráči NK Dinamo Záhreb
Stolové víno

**Stolové víno** (, , , ) je víno určené na každodennú spotrebu, ktoré spĺňa nasledovné predpoklady:
* vyrába sa z hrozna s cukornatosťou minimálne 13 kg na 100 l muštu
* prídavok cukru nesmie byť vyšší ako 4,25 kg na 100 l muštu
* ak je to slovenské víno, musí byť vyrobené z hrozna slovenského pôvodu
* nesmie byť označené názvom odrody ani vinohradníckej oblasti, rajónu alebo obce
* obsah alkoholu musí byť v rozmedzí 8,5% – 15% objemu

## Zdroje
* Zdroj

Kategória:Víno
Kaspersky Anti-Virus

**Kaspersky Anti-Virus** je antivírusový program vyvíjaný firmou Kaspersky Lab. Je vytvorený na ochranu používateľov pred škodlivým softvérom a je určený pre počítače so systémom  Microsoft Windows, Mac OS X.  Linuxová verzia je k dispozícii pre firemných zákazníkov. 

## Funkcie

Kaspersky Anti-Virus slúži na odstránenie vírusov, trójskych koní, červov, spyware, adware, keyloggerov a tiež detekciu a odstránenie rootkitov. Monitoruje prichádzajúce dáta do instant messengerov, automaticky blokuje už odhalené malware stránky vo webových prehliadačov. Proti zablokovaniu vlastných funkcii malwarom je chránený zadavaním hesla pri vypnutí ochrany alebo pri zmene nastavenia. Zahŕňa tiež okamžité automatické aktualizácie prostredníctvom Kaspersky Security Network.

## Ocenenia

V roku 2007 dostal ocenenie od  PC Worldu ako najlepší antivírový program zo všetkých testovaných riešení. V hodnotení pre rok 2010 sa umiestnil na treťom mieste. 

## Nedostatky

Kaspersky Anti-Virus ma určité nedostatky. Sú to predovšetkým chýbajúci firewall, HIPS, AntiSpam, AntiBanner a nástroje rodičovskej ochrany. Tieto funkcie sú súčasťou Kaspersky Internet Security. 

Kaspersky Anti-Virus je ako väčšina *[[Antivírusový softvér|antivírového softvéru]]* nekompatibilný s ďalšími antivírovými a antispywareovými riešeniami. 

## Referencie


## Externé odkazy
* Kaspersky Anti-Virus stránka produktu

Kategória:Antivírusový softvér
Dariganga

**Dariganga** (mong. Дарьганга)  môže byť:
*sopečné pole v Mongolsku, pozri Dariganga (sopečné pole)
*iný názov mesta Ovoot
*okres (sum), pozri Dariganga (okres)
*etnická skupina v Mongolsku, pozri Dariganga (etnikum)
*nárečie mongolčiny príp. mongolský jazyk, synonymum: južná chalchčina, pozri dariganga (dialekt)
Hámre

**Hámre** môže byť:
*množné číslo od hámor
* časť obce Trenčianska Turná, pozri Hámre (Trenčianska Turná)
* časť obce Nálepkovo, pozri Hámre (Nálepkovo)
* skrátene:
** Horné Hámre
** Dolné Hámre (časť obce Hodruša-Hámre)
** Remetské Hámre
** Zemplínske Hámre
** Oravské Hámre (zaniknutá obec v okrese Tvrdošín)
Hámor (rozlišovacia stránka)

**Hámor** môže byť:
* dielňa na spracovanie kovov kutím, pozri hámor
* priezvisko:
** Peter Hámor, slovenský výškový horolezec
* čast mesta Miškovec v Maďarsku, pozri Hámor (Miškovec)

## Pozri aj
* Hámre
* Hámry
Micuhide Akeči

** Micuhide Akeči ** ( , 1528 - 2. júl 1582) bol samuraj, ktorý žil v období Sengokud v Japonsku. Jeho prezývky boli **Džúbei** alebo Koretó Hjúga no Kami (). Micuhide bol samuraj a generál daimjóa Nobunagu Odu, ktorého neskôr zradil a prinútil ho spáchať seppuku.

## Detstvo a vzostup
Narodil sa v provincii Mino, v súčasnosti prefektúra Gifu, ako potomok šugo klanu Toki. Micuhide začal slúžiť Nobunagovi po tom ako Nobunaga dobyl provinciu Mino v roku 1566 a Micuhide dostal Sakamoto (v provincii Ómi s lénom  100 000 koku) v roku 1571. Hoci Nobunaga príliš neveril svojim vazalom, dôveroval najmä Šibatovi Kacuie,  Hidejošimu Hašibovi a Micuhidemu Akečimu. Potom ako Micuhide dostal Sakamoto, spacifikoval región  Tamba porazením niekoľkých klanom ako napríklad Isšiki z Tango.

### Zrady
V roku 1579 obsadil hrad Jakami, ktorý patril Hideharovi Hatanovi, s prísľubom mierových podmienok pre Hideharu. Tým bol dosiahnutý cieľ Micuhideho a to aj napriek tomu, že Nobunaga nedodržal mierovú dohodu a nechal Hideharua popraviť. Toto sa nepáčilo rodine Hatano a krátko nato niekoľko z vazalov Hideharua zavraždilo matku Micuhideho Akečihoi (alebo jeho tetu). Situácia bola ešte podporovaná prostredníctvom niekoľkých verejných urážok Nobunagu, ktoré boli namierené na Micuhideho a zaregistrovali ich aj niekoľkí západní pozorovatelia. Micuhide obviňoval Nobunagu zo smrti svojej mamy a incidentu v Honnódži z 21. júna v roku 1582 a požadoval pomstu. 

Bolo mu pripisované zabitie Nobunagu Odu; hoci Micuhide ho nezabil osobne, prinútil ho spáchať seppuku za jeho zradu, následkom ktorej bola zavraždená Micuhideho matka. Keď sa dozvedeli o vražde, Hidejoši a Iejasu Tokugawa sa ponáhľali, aby boli prví kto pomstí Nobunagu a zaujme jeho miesto. Hidejoši dostal Micuhideho prvý a Micuhideho spojenci ako Fudžitaka Hosokawa, ktorý sa stal príbuzným Micuhideho cez manželstvo, ho zradili. Micuhide prežil 13 dní, kým bol porazený Hidejošim v bitke pri Jamazaki. Hovorí sa, že Micuhide bol zabitý bambusovou kopijou sedliaka-bojovníka, ktorý sa vola Nakamura, no podľa iných povestí nebol zabitý, ale začal nový život ako kňaz pod menom Tenkai.

## Rodinná línia
Rodina Akeči bola schopná dokladovať svoju líniu ku klanu Toki a od neho ku klanu Minamoto. Je potrebné poznamenať, že Joritomo Minamoto priniesol skazu klanu Taira rovnakým spôsobom ako Micuhide priniesol koniec Nobunagu, ktorý odvodzoval svoj pôvod od klanu Taira.

Micuhideho **meč** bol štýlu Tenšo; v skutočnosti Koširae Tenši navrhol Iaito ako repliku meča Micuhideho Akečiho.

## Rodina
* Micujoši Akeči ( ) – najstarší syn
* Hidemicu Akeči ( )　– adoptovaný syn (a zať) – predok Rjoma Sakamoto
* Gracia Hosokawa () – dcéra  - žena Tadaoki Hosokawa – predok cisárovnej Šóken 
* Micuharu Akeči - bratranec

## Micuhide Akeči v beletrii
Pozri Ľudia z obdobia Sengoku v populárnej kultúre.

## Zdroje

Kategória:Narodenia v 1520
Kategória:Úmrtia v 1582
Kategória:Osobnosti obdobia Sengoku
Kategória:Samuraji
Poecile

**Poecile** (po slovensky sýkorka) je rod z čeľade sýkorkovité.

## Systematika
*sýkorka hôrna/sýkorka lesklohlavá (Poecile palustris)
*sýkorka sibírska (Poecile brevirostris) – zaraďované aj ako poddruh Poecile palustris
*sýkorka čiernobradá (Poecile hypermelaenus)
*sýkorka smútočná (Poecile lugubris)
*sýkorka iránska (Poecile hyrcanus) – zaraďované aj ako poddruh Poecile lugubris
*sýkorka čiernohlavá/sýkorka černohlavá (Poecile montanus)
*sýkorka vŕbová (Poecile songarus) – zaraďované aj ako poddruh Poecile montanus
*sýkorka čínska (Poecile weigoldicus)
*sýkorka karolínska (Poecile carolinensis)
*sýkorka čiapočkatá/sýkorka čiernočiapočková/sýkorka čiernočiapočkatá (Poecile atricapillus)
*sýkorka Gambelova (Poecile gambeli)
*sýkorka sivá (Poecile sclateri)
*sýkorka stužkatá (Poecile superciliosus)
*sýkorka škoricová (Poecile davidi)
*sýkorka hnedohlavá/sýkorka severná (Poecile cinctus)
*sýkorka severská (Poecile hudsonicus)
*sýkorka hrdzavochrbtá (Poecile rufescens)
*sýkorka hrdzavá (Poecile varius)

## Iné projekty

Kategória:Sýkorkovité
Periparus

**Periparus** (po slovensky sýkorka) je rod z čeľade sýkorkovité. Staršie sa zaraďoval ako súčasť rodu Parus.

## Systematika
*sýkorka hrdzavokrká (Periparus rufonuchalis)
*sýkorka sivochrbtá (Periparus rubidiventris)
*sýkorka bhutánska (Periparus beavani) –  prípadne považovaná za poddruh Periparus rubidiventris
*sýkorka čečinová (Periparus melanolophus)
*sýkorka uhliarka (Periparus ater)
*sýkorka žltobruchá (Periparus venustulus)
*sýkorka škvrnitá (Periparus elegans)
*sýkorka kapucňová (Periparus amabilis)

## Iné projekty

Kategória:Sýkorkovité
Baeolophus

**Baelophus** (po slovensky sýkorka) je rod z čeľade sýkorkovité. Staršie sa zaraďoval ako súčasť rodu Parus.

## Systém
*sýkorka ohlávková/sýkorka Wollbweberova (Baeolophus wollweberi)
*sýkorka dubová/sýkorka fádna (Baeolophus inornatus)
*sýkorka kalifornská (Baeolophus cineraceus) – považovaná aj za poddruh Baeolophus inornatus
*sýkorka borievková (Baeolophus ridgwayi) – považovaná aj za poddruh Baeolophus inornatus
*sýkorka dvojfarebná/sýkorka severoamerická (Baeolophus bicolor)
*sýkorka čiernochochlatá (Baeolophus atricristatus)

## Iné projekty

Kategória:Sýkorkovité
Parus

**Parus** (po slovensky sýkorka) je rod z čeľade sýkorkovité. Staršie sa doňho zaraďovalo aj veľa ďalších dnes samostatných rodov z čeľade sýkorkovité.

## Systém
* Parus guineensis sýkorka bledooká
* Parus leucomelas sýkorka bielokrídla
* Parus carpi sýkorka krovinová
* Parus niger sýkorka čierna
* Parus albiventris sýkorka bielobruchá
* Parus leuconotus sýkorka bielochrbtá
* Parus funereus sýkorka tmavá
* Parus rufiventris sýkorka hrdzavobruchá
* Parus pallidiventris sýkorka jantárová
* Parus fringillinus sýkorka červenohrdlá
* Parus fasciiventer sýkorka čiernopása
* Parus thruppi sýkorka savanová
* Parus griseiventris sýkorka sivobruchá
* Parus cinerascens sýkorka popolavá
* Parus afer sýkorka akáciová
* Parus major sýkorka veľká/sýkorka bielolíca
* Parus cinereus sýkorka šedivá
* Parus minor sýkorka japonská
* Parus bokharensis sýkorka turkestanská
* Parus monticolus sýkorka vrchovská
* Parus nuchalis sýkorka bielotylová
* Parus xanthogenys sýkorka žltolíca
* Parus aplonotus sýkorka indická
* Parus travancoreensis sýkorka brahmanská – niekde ako poddruh Parus aplonotus
* Parus spilonotus sýkorka kráľovská
* Parus holsti sýkorka žltá
* Parus semilarvatus sýkorka bieločelá

## Iné projekty

Kategória:Sýkorkovité